તેમણે મને મારી લાયકાતથી વધારે શીક્ષણ આપ્યું છે,એ પણ મારી મરજી મુજબનું. પોતાની તરફથી તેમણે મને શાસ્ત્રીય સંગીતની ભેટ આપી છે, જેની ગુરુદક્ષીણા હું કોઈ જન્મારે ચૂકવી શકું તેમ નથી ! અને માત્ર એટલું જ નહીં, તેમણે મારા ઉછેર દરમ્યાન ક્યારેય મારી સાથે ધરમ અને મઝહબમાં કોઈ ભેદ હોય એવું વર્તન નથી કર્યું. આજની તારીખે પણ હું સવારે મંદિરે જતી હોઉં છું અને દિવસમાં પાંચ વખત નમાઝ પણ પઢતી હોઉં છું ! એ પંડિતના ઘરની ખીંટીએ તેમની જનોઈની બાજુમાં મારો બુરખો પણ લટકતો હોય છે ! અને એમના ઘરમાં કુરાન અને ગીતા બંને જોડે વંચાતી હોય છે !